open-index/open-wikipedia-markdown huggingface dataset:
Bonas (Gana)

**Bonas** (*Bono*, *Brong*) – istorinė akanų (abronų) valstybė, egzistavusi nuo XIII a. Vakarų Afrikoje, Aukso krante (dabartinės Ganos teritorijoje, Bono-Ahafo regione). Jos istorija yra neatsiejama nuo jos sostinės **Bono Manso**, kuri irgi apžvelgiama šiame straipsnyje.

## Istorija
### I fazė
Bonas buvo pirmoji istorinė akanų tautos valstybė, visų akanų kultūros židinys ir protėvynė. Kai kuriose Akanų tautose ji laikoma istorijos pradžia, panašiai kaip jorubai savo istorijos pradžia laiko Ifės karalystę. Laikoma, kad jos įkūrėjai buvo žmonės iš Sacharos („Baltosios dykumos“), ar net iš Vagadu valstybės.

Bonas įsikūrė XIII a. vidurinėje Ganoje, augant Bono Manso miestui. Šis miestas buvo vienas svarbiausių prekybinių centrų prekyboje tarp Sahelio ir tropinių miškų. Jis konkuravo su kitais artimais miestais – Bonduku ir Beghu. Miesto reikšmė ypač išaugo XIV a., pietuose atradus aukso, dėl ko suklestėjo aukso prekyba, tapusi svarbiu Aukso kranto vystymosi faktoriumi iki pat XX a.

Pirmoji Bono fazė tęsėsi iki XIV a. Jos metu sostinėje gyveno apie 5000 gyventojų.

### II fazė (XIV–XVII a.)
Jau I fazės laikais iš Bono karalystės vyko akanų migracijos į pietus, apgyvendinant visą Aukso kranto regioną. Nepaisant to, kad radosi daug konkurenčių valstybių pakrantėje, tokių, kaip Mankesimas, Nkran ir kitos, Bonas išlaikė savo pozicijas ir šiuo laikotarpiu stipriai augo, turtėdamas iš aukso, kolos riešutų, audinių, dramblio kaulo prekybos su Sahelio civilizacija.

Sostinėje tuo metu gyveno apie 10000 gyventojų, miestas buvo labai tarptautinis, nes čia egzistavo musulmonų mandžių, akanų rajonai. Valdovo bonohene rūmuose gyveno daug vergų, moterų, virėjai, menininkai ir amatininkai.

### III fazė (nuo XVII a.)
Keičiantis galios balansui regione, pietuose išaugo vergų prekybos valstybės, tokios kaip Denkira ir vėliau Ašantis. Sunykus prekybai su šiaure ir nepavykus atidaryti sėkmingų prekybos kelių su pajūriu, Bonas pradėjo nykti. 1723 m. Ašantis įsiveržė į Bono Manso ir jį nusiaubė, pabaigdamas jo ilgą istoriją.

Todėl valstybė buvo priversta perkelti sostinę į Tekimaną. Čia Bonas tęsė savo egzistenciją, nors buvo priklausomas nuo Ašančio. Valstybė formaliai nebuvo panaikinta, ir jos dinastija tęsiama iki mūsų dienų.

## Nuorodos
* Ganos tautos
Atika

: *Šis straipsnis – apie istorinį regioną. Apie administracinį vienetą žiūrėkite straipsnį [[Atikos periferija]]*

**Atika** – vienas svarbiausių Senovės Graikijos regionų, kurio centras buvo Atėnų miestas.

## Geografija

Atika sudaro to paties pavadinimo pusiasalį, išsikišusį į Egėjo jūrą. Iš šiaurės ją riboja Kitairono kalnai, skiriantys nuo Bojotijos, vakaruose ribojasi su istoriniu Korinto regionu. Regionui būdingas kalvotas, miškais apaugęs reljefas.

## Istorija
Atėnai ir Atika buvo žinomi kaip svarbus regionas dar Mikėnų laikotarpyje. Tamsiaisiais amžiais kraštą apgyvendino daugiausia jonėnai, susiformavo savitas dialektas.

Didžiausias Atikos klestėjimas buvo Klasikiniu laikotarpiu, kuomet čia gimė pirmoji pasaulio demokratija, olimpiniai žaidimai ir idealistinė filosofija. 477–404 m. pr. m. e. Atika vadovavo Delo sąjungai, kuri kontroliavo visą Egėjo jūrą.

Netgi patekus romėnų valdžion ir netekus nepriklausomybės, Atika išsaugojo savo reikšmę, o Atėnai išliko klestinčiu miestu ir mokslo centru.

Per viduramžius regioną valdė Bizantijos imperija, vėliau Venecija. 1458 m. regionas pateko turkų osmanų valdžiai. 1687 m. Partenonas buvo stipriai apgadintas, jame sprogus parakui.

Po Graikijos nepriklausomybės karo 1821–1833 m. Atėnai buvo išvaduoti iš turkų ir nuo to laiko tapo nepriklausomos Graikijos sostine.
Šropšyras

**Šropšyras** () – grafystė vakarų Anglijoje, Vakarų Midlandso regione. Vakaruose ribojasi su Velsu. Šropšyras – viena kaimiškiausių ir rečiausiai gyvenamų Anglijos grafysčių. Administracinis centras – Šriūsberis.

## Geografija

Šiaurinę grafystės dalį užima plokščia ir derlinga Češyro lyguma. Einant į pietvakarius paviršius kyla į Šropšyro kalvas (įspūdingo gamtos grožio teritorija). Aukščiausia vieta – *Brown Clee Hill* (540 m). Pagrindinės upės – Severnas ir Tymas. Severno upės Aironbridžo tarpeklis įtrauktas į UNESCO pasaulio paveldo sąrašą. Klimatas vidutinių platumų. Per metus iškrenta 760–1000 mm kritulių. Vasarą temperatūra svyruoja apie 17-20&nbsp;°C, žiemą – apie 6-7&nbsp;°C.

## Miestai

Didžiausi Šropšyro miestai (tūkst. gyv., 2001 m.):
* Telfordas – 138,2
* Šriūsberis – 70,6
* Velingtonas – 20,4
* Ozvestris – 15,6
* Bridžnortas – 12,2
* Niuportas – 10,8
* Ladlou – 10,5
* Market Dreitonas – 10,4
* Vaitčerčas – 8,9
* Šifnalas – 7,1
* Vemas – 5,1
* Čerč Stretonas – 4,2
* Elsmyras – 3,2
* Mač Venlokas – 2,6
* Kreiven Armsas – 2,3
* Bišops Keslas – 1,6
Šrousberis

**Šrousberis** (arba **Šrusberis**) – miestas vakarų Anglijoje, Vakarų Midlandso regione; Šropšyro grafystės sostinė. Per miestą teka Severno upė. Geležinkeliai į Birmingamą, Kardifą, Mančesterį, Aberistvitą.

## Istorija

Miestas įkurtas apie 800 m. Viduramžiais buvo svarbus prekybos vilna centras. Šrousberis pasižymi viduramžiška architektūra. Yra pilis, abatija.

Miestas kenčia nuo dažnų Severno upės potvynių.

## Žymūs žmonės

Šrousberyje gimė žymus anglų gamtininkas Čarlzas Darvinas.

## Sportas
* Shrewsbury Town FC (futbolas)
Telfordas

**Telfordas** – miestas Anglijoje, Šropšyro grafystės šiaurės rytuose, 48 km į vakarus nuo Birmingamo, prie Severno upės. Svarbus pramonės ir technologinis centras. Geležinkelis į Šrousberį ir Birmingamą. *Ironbridge Gorge* priklauso UNESCO paveldui.

## Istorija

Miestas įkurtas XX a. 2-ojoje pusėje sujungus keletą nedidelių gyvenviečių. Miestas auga labai sparčiai.

## Sportas
* AFC Telford United (futbolas)
Velingtonas (Anglija)

**Velingtonas** – miestas vakarinėje Anglijoje, į rytus nuo Telfordo. Per miestą eina Birmingamo-Šrousberio geležinkelis. Netoli miesto yra Vrekino kalva.

## Istorija

1244 m. Velingtonui suteikta teisė rengti turgus. 1789 m. pastatyta nauja bažnyčia. XX a. pabaigoje Velingtonas priskirtas Telfordui.
Darius Dikčius

**Darius Dikčius** (g. 1975 m. lapkričio 18 d. Panevėžyje) – Lietuvos krepšinio treneris.

Karjerą pradėjo 1998 m. Kauno „Viktorija“ komandoje. Kalba lietuvių, rusų ir anglų.

## Trenerio karjera

*1999 - 2007 Kauno "Buratina" vyr. treneris
*2007 - 2010 Kauno "Aisčiai" vyr. treneris
*2012 - 2013 Kauno "LSU-Atletas" vyr. treneris
*2014 - 2015 "Al Naser" vyr. treneris
*2016 - 2017 "Singroy Sports" klubo vadovas Kinijoje
*nuo  2020 m. klubo “Green fighters” klubo vadovas ir vyr. treneris Šanchajus, Kinija

## Laimėjimai
* 2002 m. Lietuvos jaunučių čempionate užimta III vieta.
** NEYBL čempionate užimta III vieta.
* 2003 m. Lietuvos jaunių čempionate užimta III vieta.
** NEYBL čempionate užimta I vieta.
* 2004 m. Lietuvos čempionate „Pirmasis iššūkis“ užimta II vieta.
* 2005 m. Lietuvos čempionate „Karūna“ užimta II vieta.
* Tarptautinių turnyrų Slovakijoje, Ispanijoje, Austrijoje, Šveicarijoje, Prancūzijoje prizininkas ir nugalėtojas.
2009m. Europos jaunuciu vicecempionas

## Auklėtiniai
* 2005 m. Gediminas Navickas ir Michailas Anisimovas su Lietuvos jaunimo rinktine tapo pasaulio čempionais.
* 2005 m. Lietuvos jaunių rinktinės nariai Arnas Labuckas, Žydrūnas Kelys, Remigijus Trakimas.
Rödl & Partner

**Rödl & Partner**, **Rödl & Partner GbR** (liet. k. *Riodl ir partneriai*) - Niurnberge (Vokietijoje) įsikūrusi tarptautinis verslo patarėjų (įmonių) tinklas, advokatų kontora. Steigėjas (1977 m.) - vokiečių advokatas Bernd Rödl. Priešingai nei daugelis vidutinio dydžio verslo patarėjų *Rödl & Partner* nėra tarptautinių susivienijimų, aljansų narys. Palyginti anksti pradėjo steigti savo atstovybes užsienyje, per kurias veikia ir tose valstybėse, kurioje nėra filialų ar dukterinių įmonių. *Rödl & Partner* yra visuma atskirų, savarankiškų bendrovių, kurias vienija tas pats prekės ženklas. Pagal įmonės formą susivienijimas yra civilinės teisės bendrija ().

Pagrindinės veiklos sritys - auditas, mokesčių konsultavimas, teisinės paslaugos, įmonių konsultavimas. Be verslo klientų paslaugas teikia ir viešajam sektoriui, savivaldybėms. 2006 metais bendrovė pasiekė 173,4 mln. eurų apyvartą.

*Rödl & Partner* turi 87 padalinius 39 pasaulio šalyse, kuriose dirba 3200 darbuotojų. Remiantis studija "Lündendonk-Studie 2006" *Rödl & Partner* patenka į audito bendrovių šešetuką po *[[PricewaterhouseCoopers]], [[KPMG]], [[Ernst & Young]], [[Deloitte & Touche]]* bei *[[BDO Deutsche Warentreuhand AG]]*. Pagal apyvartą *Rödl & Partner* yra didžiausia savininkų valdoma () audito bendrovė Vokietijoje. Bendrovių tinklui vadovauja Bernd Rödl, Dr. Christian Rödl, Dr. Peter Bömelburg, Martin Wambach, Wolfgang Kraus.

Nuo 1989 metų įmonė įsteigė naujas atstovybes, dukterines įmones įvairiose pasaulio valstybėse bei regionuose kaip Vidurio bei Rytų Europa (1989), Kinija (1994), Rusija (1996), JAV (2000) (išplėsta), Jungtiniai Arabų Emyratai (2003), Brazilija (2005). Lietuvoje veikia dukterinė verslo patarėjų tinklo bendrovė UAB *Rödl & Partner*. Vadovas - vokiečių verslo teisės advokatas *Tobias Kohler*. Atstovybėje dirba 30 darbuotojų - advokatai, kiti teisininkai, teisės bei kitų sričių (finansų, ekonomikos) praktikantai iš Vokietijos, auditoriai, administracijos personalas.

## Apdovanojimai

* Vokietijos Federacijos pramonės konfederacijos (*Bundesverband der Deutschen Industrie, BDI*) ir *Messe Düsseldorf* atskirasis apdovanojimas už Vokietijos ir užsienio įmonių globą audito, mokesčių ir teisės konsultavimo srityse Vidurio bei Rytų Europos valstybėse, 1999 m.
* Įtraukimas į „Europe’s 500“ (dinamiškiausiai besiplėtojančių, greičiausiai augančių Europos bendrovių) sąrašą, 2001 m.
* „Geriausių Bavarijos 50“ [įmonių] (), 2002 m.

## Nuorodos
* Oficiali tarptautinio aljanso svetainė (vokiečių, anglų k.)
* UAB ''Rödl & Partner'' svetainė 

## Išnašos
Bernd Rödl

**Bernd Rödl** (liet. **Berndas Riodlas** g. 1943 m. Karlsbadas, Vokietija) – vokiečių verslo teisės advokatas, tarptautinio verslo patarėjų tinklo *[[Rödl & Partner]]*  steigėjas bei vadovas, pagrindinis akcininkas.

Bernd Rödl augo Hofo mieste. Studijavo teisę LMU universitete Miunchene bei Erlangene. Apgynė teisės disertaciją, jam suteiktas teisės daktaro laipsnis (1968 m.). *Bernd Rödl* dirbo moksliniu asistentu Erlangeno-Niurnbergo universitete, 1977 metais įsteigė advokato kontorą, vertėsi advokato praktika, tapo mokesčių patarėjas ir auditorius. Įsteigė verslo konsultacijas teikiančią įmonę, kurią pavadino *Rödl & Partner* (liet. 'Riodl ir partneriai').

*Bernd Rödl* yra prisaikdintasis įmonių, gydytojų (odontologų ir kt.) veiklos praktikos vertinimo ekspertas. Erlangeno-Niurnbergo Frydricho Aleksanderio universiteto tarybos narys Niurnbergo pramonės ir prekybos rūmų Vidurio Frankonijai (*Mittelfranken*) viceprezidentas, įvairių patariamųjų institucijų narys (*[[Deutsche Bank]]*, *Stadtsparkasse München*, *Raiffeisenlandesbank Oberösterreich*). Finansų sektoriaus bendrovių *Nürnberger Beteiligungs-AG*, *Nürnberger Lebensversicherung AG* stebėtojų tarybos narys. Šiaurės Bavarijos verslo planų turnyro (*Businessplan-Wettbewerb Nordbayern*, Šiaurės Bavarijos tinklo *netzwerk | nordbayern*) rėmėjų, draugijos *FUN e. V* (nuo 1999 m.) valdymo institucijos narys.

## Apdovanojimai
* Federacijos ordinas už nuopelnus (), 2006 m.

## Išnašos

## Nuorodos
* Interviu su Berndu Rödl  (*Das Oligopol ist Gift für die Prüfungsqualität*)
FIAT

**FIAT** (*Fiat Automobiles S.p.A.*) – Italijos automobilių, variklių gamintojas, finansinė ir pramoninė grupė, įsikūrusi Turine, Italijoje. Įmonė įkurta 1899 m. grupės investuotojų, o įmonės pavadinimas reiškia „*Italijos automobilių gamintojas Turine*“ (*[[Italų kalba|itališkai]] Fabbrica Italiana Automobili Torino*). Taip pat išvertus iš lotynų kalbos FIAT reiškia „tebūnie“. Fiat grupė taip pat gamina tankus ir karinius lėktuvus.

Fiat yra įsteigusi daug savo gamyklų įvairiose šalyse visame pasaulyje. Didžiausia iš jų yra Brazilijoje. Taip pat gamyklų yra ir Argentinoje ir Lenkijoje.

Fiat grupė yra didžiausia kompanija Italijoje. Visame pasaulyje ji turi įsteigusi savo filialus 61-oje šalyje, kuriuose dirba apie 223.000 žmonių, iš kurių 111.000 dirba už Italijos ribų. Fiat grupės pagrindinė veikla yra automobilių gamyba. Tačiau be to ji dar užsiima ir kitomis veiklomis – komercinių automobilių, sunkvežimių, motociklų, aviacijos transporto gamyba, automobilių komponentų gamyba, metalurgijos kompanijos Teksid valdymu.

2019 m. Fiat susijungė su prancūzų kompanija PSA Peugeot Citroën, o 2020 m. tapo Stellantis koncerno dalimi.

Fiat grupę sudaro šie automobilių gamintojai: Fiat, Ferrari (veikia savarankiškai), Iveco, Maserati, Alfa Romeo, Lancia ir Abarth.

Fiat automobiliai labai populiarūs visame pasaulyje ir yra laimėję nemažai apdovanojimų, tame tarpe už vieną mažiausių CO2 išmetimo lygį.
Automobiliai, laimėję Europos metų automobilio apdovanojimą:

* 1967: Fiat 124
* 1970: Fiat 128
* 1972: Fiat 127
* 1980: Lancia Delta
* 1984: Fiat Uno
* 1989: Fiat Tipo
* 1995: Fiat Punto
* 1996: Fiat Bravo/Brava
* 1998: Alfa Romeo 156
* 2001: Alfa Romeo 147
* 2004: Fiat Panda
* 2008: Fiat Nuova 500

## Šaltiniai
Upelis

**Upelis, upokšnis** – nedidelis vandentakis (upė), kurio plotis siekia nuo keliasdešimt centimetrų iki kelių metrų. Upelių ilgis būna nuo 5 iki 10 km, o upokšnių - nuo 3 iki 5 km. Gylis – 1,5 m. Upeliai susidaro po lietaus arba į paviršių išeinant požeminiam vandeniui.

Upeliai skirstomi į pastovius ir laikinus bei kalnų ir lygumų.

Lietuvoje didelė dalis upelių paversti melioracijos grioviais.

## Šaltiniai
FK Ozo tapyrai Vilnius

**Vilniaus „Ozo tapyrai“** – Lietuvos futbolo klubas iš Vilniaus.

## Istorija
Komanda įkurta 2006 m. iš dalies „Ozo“ klubo komandos.


OzoTapyrai.jpg | Emblema iki 2015 m.
Ozo tapyrai.png | Emblema nuo 2015 m.


## Sezonai

|}

### [[SFL]] varžybos

|}

## Sudėtis (2017-09-15)
Sudėtis: 

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

## Šaltiniai

## Nuorodos

* Facebook paskyra
Elena Šabinienė

**Elena (Emilija) Šabinienė (Norkutė, Norkūnienė)** (1888 m. spalio 10 d. Slėpsniuose, Joniškio valsčius – 1972 m. rugsėjo 21 d. Joniškyje) – I Seimo (1922–1923) narė, komunistų partijos aktyvistė.

## Biografija

1905–1910 m. gyveno JAV, 1910–1914 m. Gruzdžiuose. 1918 m. pabaigoje – 1919 m. pradžioje, vadovavo Joniškio valsčiaus (Šiaulių apskritis) socialinio aprūpinimo skyriui. Po to kurį laiką dirbo komunistinės literatūros, gabenamos iš Maskvos į Berlyną, kurjere.

1922 m. pagal Darbininkų kuopos sąrašą pateko į I Seimą. Iki 1926 m. sėdėjo kalėjime. 1925 m. JAV mirus vyrui, ištekėjo už Povilo Norkūno. Kol įsigijo ūkį Šakynoje, kartu su vyru dirbo įvairų darbą Šiaulių apskrities dvaruose, siuvo. Pokario metais Gruzdžiuose kelerius metus dirbo sovietinėse įstaigose, vėliau išvyko į Joniškį.
Vandens telkinys

**Vandens telkinys** – bet koks žymesnis vandens susikaupimas Žemės paviršiuje. Gali būti natūralūs ir dirbtiniai (pvz., kanalai, tvenkiniai).

## Vandens telkiniai
* Bala
* Baseinas
* Estuarija
* Ežeras
* Fjardas
* Fjordas
* Griovys
* Įlanka
* Jūra
* Kanalas
* Kūdra
* Lagūna
* Ledynas
* Marios
* Marša
* Pelkė
*Požeminis vandens telkinys
* Sąsiauris
* Šaltinis
* Šlapynė
* Tvenkinys
* Upė
* Upelis
* Užutėkis
* Vadė
* Vandenynas
* Versmė

## Šaltiniai
Povilas Norkūnas

**Povilas Norkūnas** (1894 m. birželio 30 d. Slėpsniuose, Joniškio valsčius – 1941 m. liepos 11 ar 12 d. prie Kužių) – I Seimo (1922–1923) narys, profsąjungų ir komunistų partijos veikėjas.

## Biografija

Iki 1918 m. tarnavo pas ūkininkus savo kaime, Latvijoje. 1918 m. gale – 1919 m. pradžioje dirbo Joniškio milicijoje, buvo bolševikų įkurto Joniškio valsčiaus komiteto žemės ūkio ir miškų įgaliotinis. 1920–1921 m. derino legalią profsąjungų ir nelegalią komunistinę veiklą Joniškyje, Šiauliuose ir Kaune, buvo LKP CK narys. Maskvai rengiant sukilimą prieš Lietuvos valdžią, 1920 m. vasarą su ginklais pasiųstas į Vilkaviškio apskritį, tačiau, sukilimą atšaukus, grįžo namo.

1920–1921 m. sėdėjo Panevėžio ir Šiaulių kalėjimuose. 1922 m. išrinktas į I Seimą pagal Darbininkų kuopos (iš tikrųjų LKP) sąrašą. Pradėjus „kuopininkus“ persekioti, 1923 m. įkalintas, tačiau greitai paleistas. 1924–1929 m. dirbo įvairiuose dvaruose. 1930–1937 m. Žeimelio ir Linkuvos kooperatyvų vedėjas. 1939 m. įsigijo 16 ha ūkį prie Šakynos ir jame dirbo. Žmona Elena Šabinienė.

1940 m. rugpjūtį sovietinės valdžios paskirtas Gruzdžių valsčiaus viršaičiu, vėliau – vykdomojo komiteto ir žemės ūkio komisijos pirmininku. Prasidėjus II Pasauliniam karui ir vokiečiams išvijus Raudonąją armiją, 1941 m. liepos 3 d. savo ūkyje areštuotas, vėliau sušaudytas.

## Literatūra
*
RPG-18 Mucha

**RPG-18 Mucha** () – vienkartinis reaktyvinis prieštankinis granatsvaidis, skirtas kovai su tankais, šarvuočiais, gyvąja jėga ir lengvais įtvirtinimais. Į Tarybinės Armijos ginkluotę priimtas 1972 m. Granatsvaidžiai *Mucha* turėjo pakeisti iki tol naudotas rankines kumuliacines granatas RKG-3. Konstrukcija panašus į JAV vienkartinį granatsvaidį M72 LAW.
Konstruktoriai – V. Baraboškinas ir I. Rogozinas. Granatsvaidžio bandymai atlikti 1971 m., į ginkluotę jis priimtas 1972 m. Gaminti nustojo 1993 m., per tą laiką pagamino apie 1,7 mln. RPG-18. Tuo metu granatsvaidis tarptautinėje rinkoje kainavo 721 JAV dolerį. RPG-18 pakeitė RPG-22.

Granatsvaidis – tai leistuvas (paleidimo įrenginys), kuriame įtaisyti taikymosi, skėlimo ir nuleidimo mechanizmai. Leistuvas – teleskopinės konstrukcijos, dviejų vamzdžių. Viršutinis vamzdis pagamintas iš stiklaplastikio, o vidinis – iš aliuminio lydinio. Žygio padėtyje leistuvo vamzdis yra trumpas, pervedant į kovinę padėtį jis teleskopiškai ištraukiamas. Pervedimas iš žygio padėties į kovinę padėtį trunka 8 s.

Taikiklį sudaro kryptukas ir dioptras.

## Granata
Granatsvaidžio vamzdyje įdėta reaktyvinė kumuliacinė granata susideda iš plieninio korpuso, sprogstamos medžiagos *Okfol* užtaiso, sprogdiklio ir reaktyvinio variklio.

Iššaunamos granatos reaktyviniame variklyje esantis kietas kuras (viena parako PPK-5 plytelė) visiškai sudega granatai dar neišskridus iš leistuvo, o sprogdiklis užsiveda granatai nuskriejus 2-15 m. Granatos masė – 1,4 kg. Po 4-6 s granatos skrydžio granatą susprogdina likvidatorius.

Tiesaus šūvio nuotolis į 2 m aukščio taikinį – 135 m. Granata, pataikiusi 60° kampu, pramuša 150 mm storio šarvą.

## Naudojimo tvarka
Paruošiant RPG-18 atidaromas užpakalinis dangtelis ir teleskopiškai ištraukiamas vamzdis. Tuo metu automatiškai atsidaro priekinis dangtelis, o taikiklio kryptukas ir dioptras užima kovinę padėtį. Skeliamasis mechanizmas užvedamas dioptro stovą lenkiant atgal ir žemyn. Iššaunama nuspaudus nuleidžiamąją svirtelę.

Išskleistas granatsvaidis nebegali būti suglaustas atgal į žygio padėtį. Tai nenumatyta techniškai. Paruoštas, bet nepanaudotas granatsvaidis tiesiog iššaunamas į priešo pusę.

## Nuorodos

* Reaktyvinis prieštankinis granatsvaidis RPG – 18
RPG-22

**RPG-22 Netto** () – rusiškas vienkartinis prieštankinis reaktyvinis granatsvaidis.

Naujas granatsvaidis pradėtas kurti, kadangi senesnis modelis RPG-18 Mucha buvo per mažos pramušamosios gebos. Poligoninius bandymus RPG-22 praėjo 1979 m. į Tarybinės Armijos ginkluotę priimtas 1981 m. Tuo metu jau buvo suformuluotos techninės savybės, kurias turės turėti naujas vienkartinis RPG-26 Aglen, kurio konstravimas netrukus buvo pradėtas.

## Konstrukcija
Granatsvaidis sudarytas iš dviejų teleskopiškai sujungtų begraižtvių vamzdžių. Pagrindinis vamzdis plonasienis, iš tokio paties stiklaplastikio kaip ir RPG-18. Antrasis vamzdis, kiek didesnio skersmens – iš poliamido.

## Granata
Granatos priekinėje dalyje yra kumuliacinis užtaisas, iš sprogstamosios medžiagos *Okfol*.

Raketinis variklis iš parako *7/1 TR V/A* (). Parako užtaisą sudaro pluoštas vamzdelių. Tokia užtaiso sandara užtikrina spartesnį degimą ir didesnį traukos impulsą.

Tiesioginio šūvio nuotolis – 160 m. Pataikydama 60° (nuo statmens) pramuša 200 mm vienalytį šarvą. Taip pat – 120 cm plytų sieną ir 100 cm betono.

## Naudojimas
* Ištraukiamas kaištis ir antrasis vamzdis pastumiamas pirmyn iki užsifiksavimo. Jį stumiant atsidaro priekinis dangtelis, spyruoklės veikiamas atsistoja kryptukas.
* Traukė traukiama atgal, dėl ko numetamas galinis dangtelis.
* Saugiklinis stovas pakeliamas aukštyn iki atsirems, tuo metu užvedamas skėlimo mechanizmas.

## Nuorodos

* Ручной противотанковый гранатомет РПГ-22 «Нетто» 
* RPG-22 „Netto“
Lietuvos teisinė sistema

**Lietuvos teisinė sistema** – Lietuvos valstybės dalis, apimanti teisinę sritį.

Sudaro Lietuvos teisė (teisės normos), Lietuvos teisėsauga (pvz. teismai, policija ir kt.). Plačiąja prasme Lietuvos teisėsaugai ir jos institucijų sistemai Lietuvoje yra priskiriami ne tik Lietuvos teismai, bet ir Lietuvos prokuratūra, Lietuvos notariatas, organizacinei posistemei – tokios teisinės organizacijos kaip Antstolių rūmai, Notarų rūmai), Lietuvos advokatūra ir kitos posistemės, taip pat teisinė kultūra, teisinis švietimas (teisinių žinių perteikimo sistema), teisės mokslai, teisinė sąmonė Lietuvoje ir kitos sudėtinės teisinės sistemos dalys.

## Istorija

## Lietuvos teisė

Lietuvos teisė priklauso kontinentinės teisės šeimai.

## Lietuvos teismai

Lietuvos teismai yra bendrosios kompetencijos ir specializuoti (administraciniai teismai).

## Baudžiamoji justicija Lietuvoje

Baudžiamosios justicijos Lietuvoje institucijos ir įstaigos – Lietuvos Respublikos generalinė prokuratūra, Lietuvos policija (įsk. Lietuvos karo policija), LR TM Baudžiamosios justicijos departamentas, Teisės instituto Baudžiamosios justicijos skyrius ir kitos.

## Lietuvos advokatūra

Lietuvos „advokatų rūmų“ vadovybė – Lietuvos advokatų taryba.

## Lietuvos notariatas

Notarus Lietuvoje vienija Lietuvos notarų rūmai.

## Teisės mokslai Lietuvoje

Teisės mokslai Lietuvoje buvo instucionalizuoti dar XVII a. I pusėje (kai buvo įsteigtas Vilniaus jėzuitų akademijos Teisės fakultetas).

## Literatūra
* Lietuvos teisės pagrindai. Genovaitė Dambrauskienė, Antanas Marcijonas, Eduardas Monkevičius, Pranas Petkevičius, Vytautas Piesliakas, Juozas Šatas, Egidijus Šileikis, Virgilijus Valančius, Alfonsas Vileita, Dainius Žalimas, Skirgailė Žalimienė. Vilnius: Justitia, 2004, 576 psl.
* Lietuvos teisinė sistema (Snieguolė Matulienė, Ernestas Spruogis) // Visuotinė lietuvių enciklopedija. T.XII. – Vilnius: Mokslo ir enciklopedijų leidybos institutas, 2007. P. 163–167.
* Kuconis P., Nekrošius V. Teisėsaugos institucijos. Vilnius, 2000. 222 p.
Kontubernijus

**Kontubernijus** (), *oktetas* – mažiausias Romos armijos padalinys, kuriame būdavo 8 legionieriai. Atitinka šiuolaikinės kariuomenės skyrių (; )

Kontubernijui vadovaudavo *[[dekanas (legionierius)|dekanas]]* (*decanus*). Kiekvienas oktetas turėdavo du „tarnus“, kurie prižiūrėjo okteto nešulinį mulą, aprūpindavo oktetą geriamu vandeniu. Tarnai paprastai atlikdavo ir kalvio ar dailidės pareigas.
Kontubernijus gyvendavo vienoje palapinėje. Jie būdavo apdovanojami ir baudžiami kaip vienas vienetas. Jei kontubernijaus legionierius mūšyje pasielgdavo negarbingai, kontubernijus būdavo decimuojamas.

Dešimt kontubernijų sudarydavo centuriją.
Fiat 500 (2007)

**Fiat 500** – Italijos automobilių gamintojos „FIAT“ modelis. Jis buvo anonsuotas 2006 m. gegužės 5 d., o oficialiai pristatytas 2007 m. liepos 4 d. su 250 000 vienetų išleidimu. Tai buvo vienas didžiausių pirmos partijos modelių išleidimų, atsižvelgiant į modelio populiarumą. Išleidimo dieną naujasis modelis buvo demonstruojamas 30-ties Italijos miestų centrinėse aikštėse.

Fiat 500 siūlomas trijų skirtingų stilių – POP (bazinis modelis), SPORT (sportinis variantas) ir LOUNGE (pilnas komplektas).

Šis modelis sukurtas senojo Fiat 500, gaminto 1957–1975 m., pagrindu.

Šis modelis gaminamas įmonės gamyklose Lenkijoje ir Meksikoje bei parduodamas daugiau nei 100 šalių.

2012 m. buvo pagamintas milijoninis Fiat 500 modelis, o 2017 m. šis skaičius pasiekė 2 milijonus.

2013 m. buvo pradėtas pardavinėti elektra varomas Fiat 500e modelis.

2016 m. Fiat 500 ir Fiat 500C modeliams buvo atnaujintas dizainas, įskaitant pertvarkytas groteles ir naujos formos priekinius žibintus su dieniniais LED žibintais, atnaujintais 15 ir 16 colių lengvojo lydinio ratlankiais, naujos dažų spalvų gamomis, galinio buferio chromuota juostele su rūko žibintais ir galiniais žibintais su integruotais šviesos diodais. Interjere buvo pertvarkyti valdikliai ir pakeistas vairas.

Nuo 2020 m. yra gaminamas hibridinis modelis su 1 l 3 cilindrų varikliu.

## FIAT 500 varikliai

## FIAT 500 laimėjimai
* **Europos metų automobilis 2008** – Fiat 500 – 9-asis Fiat, pelnęs Europos „Metų automobilio" titulą.
* **EuroCarBody 2007** Europos geriausio kėbulo apdovanojimas.
* **EURO NCAP** didžiausias saugumo įvertinimas – 5* Fiat 500 tapo ketvirtuoju „Fiat“ automobiliu, Europos automobilių saugumo agentūros „Euro-NCAP” testuose pelnęs aukščiausią penkių žvaigždučių saugumo įvertinimą.

## Saugumas

## Nuorodos

* FIAT 500 svetainė

## Šaltiniai
Dekanas

**Dekanas** – aukštosios mokyklos (universiteto) fakulteto vadovas. Kai kurių šalių aukštosiose mokyklose dekanai gali vadovauti ir kitokiems akademiniams padaliniams.

Žodis kilęs iš  'dešimtinės vadas'. Akademinė tradicija taip vadinti fakultetų vadovus atėjo iš katalikų vienuolynų tradicijos. Dideliuose vienuolynuose, kurie turėdavo šimtus vienuolių, jie būdavo suskirstyti į grupes, kurioms vadovavo vyresnieji vienuoliai *dekanai*. Vėliau dekanais vadino dvasininkų bendruomenių (pvz., tam tikros diocezijos dalies) vadovus. Kadangi viduramžių universitetai formavosi iš vienuolynų ir katedrų mokyklų, jie perėmė ir pareigybės pavadinimą *dekanas*.

## Dekanai Lietuvos aukštosiose mokyklose
Dekaną renka fakulteto taryba. Dekano kadencija – penkeri metai, jis renkamas ne daugiau kaip dviem kadencijoms iš eilės.

Dekanas atsako už:
* fakulteto raidos planavimą ir įgyvendinimą;
* fakulteto mokslo ir studijų organizavimo efektyvumą;
* mokslo darbuotojų ir dėstytojų ugdymą;
* fakulteto ir jo padalinių ūkinę ir finansinę veiklą;
* tarptautinius fakulteto ryšius.
Dekanas veikia fakulteto vardu ir jam atstovauja. Jis šaukia fakulteto tarybos posėdžius ir jiems pirmininkauja.

Dekano pavaduotojai yra prodekanai.

## Dekanai JAV
### Vidurinės mokyklos
Daugelyje JAV vidurinių mokyklų dekanas yra mokytojas ar administratorius, kuri prižiūri moksleivių drausmę atlieka kai kurias administracines funkcijas. Didelėse mokyklose būna berniukų ir mergaičių dekanai ar tam tikrų klasių dekanai. Mokykloms vadovauja direktoriai ( ar *headmaster*), bet kai kurių mokyklų (dažniau privačių) vadovai vadinami dekanais ().

### Aukštasis mokslas
JAV aukštosiose mokyklose dekanais vadinami atskirų universiteto department’ų ar departmentų grupių vadovai (pvz., menų ir gamtos mokslų koledžo dekanas, apatinio miesto kempuso dekanas). Daugelyje koledžų ir universitetų dažnai būna *dean of students* 'studentų dekanas' ir *dean of the faculty* 'dėstytojų ir kitų darbuotojų dekanas'.

Daugelio JAV teisės mokyklų, medicinos mokyklų, teologijos mokyklų ir kitų panašių aukštųjų profesinio rengimo mokyklų aukščiausi administratoriai vadinami *dean* 'dekanas'. Daugelis jų turi dekanus padėjėjus ( ar *associate deans*), kurie atitiktų lietuviškus prodekanus, pvz., *dean of academics* 'akademinių reikalų prodekanas', *dean of students* 'studentų prodekanas'.
Darius Dimavičius

**Darius Dimavičius** (g. 1968 m. balandžio 8 d. Kaune) – Lietuvos krepšinio treneris, žaidėjas.

Krepšinio žaidėjo debiutą pradėjo 1989 m. Kauno „Žalgiryje“. Vyriausiojo trenerio darbą pradėjo 2006 m. Kauno „Atlete“. 2008 NKL sezono pradžioje užėmė Nerijaus Zabarausko vyriausiojo trenerio vietą. Per savo kaip profesionalaus krepšininko karjerą žaidė net 18 metų per kuriuos yra atstovavęs 12 klubų.

## Trenerio karjera

*2006-2007 Kauno Atletas
*2008-2009 Jonavos SK Malsta
*2010-2011 Prievidza BK
*2011-2012 Raseinių "Rasai" (RKL)
*2013-2014 Točigio "Brex" vyr. trenerio asistentas
*2018-2019 Kėdainių „Nevėžio“ vyr. treneris
*2019-2020 Mažeikių „Erelių“ vyr. trenerio asistentas
*2020-2021 Mažeikių „Erelių“ vyr. treneris
*2021-2022 Mažeikių „Mažeikių“ vyr. trenerio asistentas
*2022- Mažeikių „MBasket“ vyr. treneris

## Laimėjimai
* 1992 m. Barselonos olimpinėse žaidynėse su Lietuvos rinktine užėmė trečiąją vietą.
* 1998 m. LKL užimta trečioji vieta. Laimėta LKF taurė.

## Nuorodos
* Basketnews.lt puslapis apie žaidėją
Notarų rūmai

**Notarų rūmai** – notarų profesinės savivaldos, jų veiklos priežiūros organizacija. Pagal savo statusą yra viešasis juridinis asmuo. Gali turėti viešosios valdžios funkcijas skiriant, atleidžiant notarus, taikant drausminę ar kitokią teisinę, socialinę (pvz., etinę pagal garbės, etikos kodeksus) atsakomybę.

Priklausyti Notarų rūmams paprastai yra kiekvieno notaro pareiga pagal įstatymą. Federacinėse valstybėse gali būti keli Notarų rūmai – regioniniai ir atitinkamai federaliniai (centriniai). Pavyzdžiui, Vokietijoje yra 21 regioniniai Notarų rūmai, kurių veiklos teritorija paprastai apima federalinės žemės teritoriją, bei Sąjungos notarų rūmai, vienijantys per 9 000 notarų.

Lietuvos notarų rūmai vienija 266 notarus (2011 m.), veikia vadovaudamiesi Notarų rūmų statutu. Rūmams vadovauja Notarų rūmų prezidiumas.

Latvijoje veikia Latvijos prisiekusiųjų notarų kolegija, Ukrainoje – Ukrainos notarų rūmai.

## Uždaviniai

Notarų rūmai siekia (Lietuvos Respublikos notariato 9 straipsnis):
# koordinuoti notarų veiklą;
# rūpintis notarų kvalifikacijos kėlimu;
# ginti ir atstovauti notarų interesus valstybinės valdžios ir valdymo institucijose;
# rengti norminių aktų projektus notariato klausimais ir teikti juos teisingumo ministerijai;
# suvienodinti notarinę praktiką;
# prižiūrėti, kaip notarai atlieka savo funkcijas, laikosi profesinės etikos reikalavimų;
# užtikrinti notaro profesinės veiklos metu sudarytų dokumentų saugojimą ir naudojimą;
# užtikrinti notaro praktikos atlikimą.

## Funkcijos
Notarų rūmai (Lietuvos Respublikos notariato 10 straipsnis):
# kontroliuoja, kad notarai sąžiningai atliktų savo pareigas;
# organizuoja kursus ir seminarus notarų kvalifikacijai kelti;
# teikia pasiūlymus aukštesnėms instancijoms notarų veiklos klausimais;
# skiria lėšų notarų kvalifikacijos kėlimo reikmėms;
# nustatyta tvarka draudžia notarus profesinės civilinės atsakomybės privalomuoju draudimu. Notarų profesinės civilinės atsakomybės už fiziniams ar juridiniams asmenims padarytą žalą, vykdant notaro profesinę veiklą, privalomojo draudimo įmoką sudaro draudžiamų notarų įmokos.
# gali reikalauti iš notarų informacijos apie atliktus notarinius veiksmus;
# imasi priemonių notarinei praktikai suvienodinti;
# kontroliuoja, kaip notarai organizuoja notarų biurų darbą, laikosi profesinės etikos reikalavimų;
# kontroliuoja, kaip notarai tvarko ir saugo savo profesinės veiklos metu sudaromus dokumentus;
# organizuoja notaro praktikos atlikimą.

## Nuorodos
Lietuvos notarų rūmų tinklalapis
Dekanas (reikšmės)

Žodis **dekanas** (nuo  'dešimt') reiškia:

* dekanas – pareigos universitete ar kitoje aukštojoje mokykloje;
* dekanas – dvasininko pareigos;
* dekanas – kontubernijaus vadas Romos legionuose, valdęs 10 karių;
* dekanas – sotusis angliavandenilis, toks alkanas.

Kitos kilmės:
* Dekanas – plokščiakalnis Indostane.
Isidore Mvouba

**Isidore Mvouba** (g. 1954 m. Kindamba mieste, Kongo Pūlo regione) – Kongo politikas, 2005–2009 m. ėjęs šalies ministro pirmininko pareigas. Jis yra Kongo darbininkų partijos narys.

I. Mnouba gimė Kindamba mieste, Kongo Pūlo regione ir dirbo geležinkelių inžinieriu.

Mvouba padėjo rengti Denis Sassou-Nguesso prezidento kampaniją 2002 m. rinkimuose. Po jų jis pradėjo dirbti šalies transporto ir privatizacijos ministru nuo 2002 m. sausio 7 d. dirbančioje vyriausybėje. Taip pat jis buvo paskirtas ministru pirmininku, nors Kongo Respublikos konstitucija to ir neleidžia.
Denis Sassou Nguesso

**Denis Sassou-Nguesso** (g. 1943 m.) – Kongo generolas ir prezidentas, einantis šias pareigas nuo 1979 m. iki 1992 m. ir nuo 1997 m. iki dabar.

1970 m. Sassou Nguesso buvo paskirtas Saugumo direktoriaus vadovu ir ministru naujoje prezidento komandoje. Vėliau, 1979 m. vasario 8 d. jis buvo paskirtas naujuoju šalies prezidentu.

Iki 1992 m. jis sėkmingai vadovavo šaliai, tačiau tų metų rinkimuose jis pralaimėjo jau pirmajame rate.

1994 m. jis paliko šalį ir kelerius metus gyveno Paryžiuje. Į Kongą grįžęs 1997 m. jis nusprendė dalyvauti dar vienuose prezidento rinkimuose. Tų metų spalio mėnesį jis buvo paskirtas antrą kartą šalies vadovu.

2006–2007 metų laikotarpį Kongo prezidentas buvo Afrikos sąjungos vadovu.
Kolumbariumas

**Kolumbariumas** (, pažodžiui – „karvelidė“) – urnų su mirusiojo palaikais laikymo patalpa, statinys ar salė. Dažniausiai statomas prie krematoriumų ir kapinėse. Pastogėse su arkomis aplink kapines yra paminklinės lentelės.

## Lietuvoje

Lietuvoje kolumbariumai veikia nuo 2007 m. Jie įrengti didmiesčiuose – Vilniuje, Kaune, Klaipėdoje, Panevėžio miesto Šilaičių kapinėse (įrengtos rajone). Taip pat mirusiųjų palaikus jau pasiruošę priimti ir kolumbariumai Kretingos bei Rokiškio rajonuose. 2014 m. planuojama atidaryti kolumbariumus Šiaulių miesto Ginkūnų kapinėse, Jonavos rajone. 2022 m. kolumbariumas pastatytas Kupiškio miesto naujosiose kapinėse.


Petrašiūnų kolumbariumas.JPG|Petrašiūnuose
Paparčiai, kolumbariumas.JPG|Paparčiuose
Tuskulenai columbarium.jpg|Tuskulėnų koplyčia-kolumbariumas
RPG-26 Aglen

**RPG-26 Aglen** () – tarybinis vienkartinis reaktyvinis prieštankinis granatsvaidis. Skirtas kovai su tankais, šarvuočiais, gyvąja jėga, besislepiančia pastatuose ir įtvirtinimuose.

Sukurtas kompanijos *[[Bazalt]]* kaip RPG-22 pakaitalas. Pradiniams bandymams pateiktas 1982 m. 1983–1984 m. vyko poligoniniai bandymai. Į Tarybinės Armijos ginkluotę priimtas 1985 m.

Leistuvas yra plonasienis vamzdis, pagamintas iš tokio paties stiklaplastikio, kaip ir RPG-18 bei RPG-22.

Nuleidžiamojo ir skeliamojo mechanizmų saugiklinis stovelis užveda skeliamąjį mechanizmą (kai stovelis statmenas) arba įjungia saugiklį (kai stovelis nuleistas žemyn). Saugiklio stovelis kartu yra ir taikiklio dalis – jame įtaisytas dioptras.

## Granata
Granata PG-26 yra reaktyvinė kumuliacinė, su stabilizatoriais, kurie atsilenkia granatai iššovus. Pagerintas kumuliacinis užtaisas (sprogstamoji medžiaga *Okfol*) geba pramušti 440 mm storio šarvą, 1 m gelžbetonio ar 1,5 m storio plytų sieną.

Raketinio variklio kuras – parakas *7/1 TR V/A* ().

## Naudojimas
Norint iššauti:
* RPG-26 vamzdis dedamas ant peties
* kryptuko plokštelė atlenkiama į statmeną padėtį
* ištraukiamas nuleidimo ir skeliamojo mechanizmo kaištis
* saugiklio stovelis atlenkiamas į statmeną padėtį
Dabar RPG-26 yra kovinėje padėtyje. Norint grąžinti į žygio padėtį, seka atliekama priešinga tvarka. Palyginus su RPG-22, RPG-26 parengimas šūviui dukart greitesnis.
* nusitaikoma ir nuspaudžiama nuleistuko svirtelė

## Nuorodos

* Грнатомет РПГ-26 „Аглень“
Ieškomas (2008 filmas)

**Ieškomas** () – 2008 m. veiksmo trileris. Filmo pajamos siekė daugiau nei 200 mln. JAV dol.

## Aktoriai
* James McAvoy – Veslis Alanas Gibsonas (*Wesley Allan Gibson*)
* Morgan Freeman – Slaunas (*Sloan*)
* Angelina Jolie – Lapė (*Fox*)
* Terence Stamp – Pekwarsky
* Thomas Kretschmann – Krosas (*Cross*)
* Common – Ginklininkas (*Gunsmith*)
* Kristen Hager – Cathy
* Marc Warren – Taisytojas (*Repairman')
* David O’Hara – Ponas X
* Konstantin Khabensky – The Exterminator
* Dato Bakhtadze – Mėsininkas (*The Butcher*)
* [[Chris Pratt]] – Baris (*Barry*)
* Lorna Scott – Dženies (*Janice'')

## Siužetas

Eilinis ofiso darbuotojas Veslis, nerandantis savęs gyvenime ir viskuo nusivylęs, netikėtai įtraukiamas į žudikų broliją. Jam pasakoma, kad jo tėvas nesenai buvo nužudytas, o jis išmokęs žudymo ir išlikimo meno gali atkeršyti už tėvo mirtį. Tačiau vėliau sužino, kad visa brolija ir jo misija grindžiama melu ir jis turi ją sunaikinti.
Pečeneg

**Pečeneg** (, reikš. pečenegas, GRAU indeksas *6П41*) – rusiškas kulkosvaidis.

Atnaujintas PKM variantas. Tai pagreitino serijinę gamybą, palengvino naudojimą.

## Vamzdis
Tvirtesnis vamzdis leido perkelti kojeles prie vamzdžio žiočių, tai pagerino kulkosvaidžio atramą ir ~70% sumažino sklaidą.

Vamzdis turi priverstinį aušinimą oru. Vamzdis turi išilginių keterų formos radiatorių ir apgobtas gaubtu. Šaudant iš vamzdžio išsiveržiančios parako dujos siurbia orą iš priekinės tarpo tarp vamzdžio ir vamzdžio gaubto dalies. Susidaro šalto oro srautas nuo angos gaubto užpakalinėje dalyje, kur po pernešimo rankena yra įtėkio anga, link vamzdžio žiočių.

Pagerintas vamzdžio aušinimas leido atsisakyti atsarginio vamzdžio. Todėl kulkosvaidžio komplekto masė, nepaisant to, kad vamzdis tapo sunkesniu, sumažėjo. Vamzdžio konstrukcija sumažino oro srautą, kuris nuo įkaitusio vamzdžio kyla aukštyn ir apsunkina taikymąsi.

Vamzdžio konstrukcija leidžia iššauti 400 šūvių neslopstant taiklumui. Ilgiausia nenutrūkstama serija – 600 šūvių (3 juostos × 200 šovinių – standartinė kovinė komplektacija). Mūšyje gali iššauti iki 1000 šūvių per valandą, neblogint kulkosvaidžio taiklumo ir negadinant vamzdžio. Vamzdžio patvarumas – iki 30 tūkst. šūvių (intensyviai šaudant).

## Atnaujinimas
Atnaujintas variantas vadinasi –SP (, GRAU indeksas *6П69*).

## Naudotojai
* 
* 
*
*
*
*

## Šaltiniai
Harun Tekin

**Sami Harun Tekin** (g. 1977 m. liepos 28 d. Ankaroje, Turkija) – turkų roko grupės „Mor ve Ötesi“ vokalistas ir gitaristas.

1988 m. įstojo į „Vokiečių licėjų“ (*Alman Lisesi*), tais pačiais metais susipažino su Kerem Kabadayı (šiuo metu jis yra grupės būgnininkas), su kuriuo po dvejų metų įkūrė muzikinę grupę „Decision“(H. Tekin (gitara, vokalas), K. Kabadayı (būgnai), Şahin Yalabık (vokalas) ir Alper Tekin (bosinė gitara), kuri 1995 m. buvo pervadinta Mor ve ötesi. Čia nuo 1991 m. H. Tekin pradėjo reikštis kaip solistas ir gitaristas bei dainų bendraautoris. Pirmasis Mor ve ötesi albumas („Şehir“ 'miestas') išleistas 1996 metais, tais pat metais grupės solistas įstojo į filosofijos fakultetą Boğaziçi Üniversitesi (tai vienas prestižiškiausių Turkijos universitetų), baigė filosofijos ir psichologijos studijas.

H. Tekin buvo pavyzdingas studentas, mėgo mokytis ir turėjo neblogas ateities perspektyvas. Universitetą baigė 2001 m. rugsėjį.

1999 m. grupė išleido antrą albumą „Bırak zaman aksın“ ('leisk laikui tekėti'). Tais pat metais per stiprų žemės drebėjimą žuvo apie 17 000 žmonių. Dėl to Tekin pradėjo dirbti Açık Radyo ryšių skyriuje (Açık Radyo Deprem İletişim Merkezi) bei šioje radijo stotyje ėmė vesti savo laidą.

2008 m. su grupe dalyvavo Eurovizijos konkurse ir užėmė 7 vietą.

Nuo 2008 m. dirba „Haberturk“ televizijos kanale, kur kartu su psichiatru Cem Mumcu bei aktore Pelin Batu veda laidą „Kısa devre“ ('trumpas jungimas')

Domisi futbolu, ekologija ir filosofija, yra aktyvus kovotojas už taiką.

## Nuorodos
* Oficiali svetainė
Campinense Clube

**Campinense Clube** – Brazilijos futbolo klubas, 1915 metais įkurtas Kampina Grandėje. Namų rungtynes žaidžia Amigão stadione (), talpinančiame , tūkst. žiūrovų. Rungtyniavo nacionaliniame čempionate Campeonato Brasileiro ir Paraiba valstijos čempionate Campeonato Paraibano.

## Istorija
1915 m. balandžio 12 d. Kampina Grandės mieste, Paraibos valstijoje įkurtas klubas. Kitados rungtyniavo Paraiba valstijos čempionate Campeonato Paraibano. Vėlesniais metais pateko į nacionalinį čempionatą. Žaidė stipriausioje lygoje, tačiau 1981 m. sezone buvo viena prasčiausių komandų ir iškrito į žemesnį divizioną. Kartais iškrisdavo iš nacionalinės lygos į Paraiba valstijos čempionatą Campeonato Paraibano. Po kurio laiko vėl patekdavo į D serijos lygą. 2022 m. sezoną praleido C serijoje, tačiau joje liko dvidešimti ir iškrito į žemesnį divizioną. 2024 m. žaidė Paraiba valstijos čempionate Campeonato Paraibano ir liko devintoje vietoje.

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Treneriai

## Garsesni žaidėjai
; Futbolininkai, atstovavę Brazilijos nacionalinei rinktinei
*  Marcelinho Paraíba, saugas (1993);
; Užsieniečiai
*  Rodrigo Tabata, saugas (2003);

## Išnašos

## Nuorodos
* **[https://campinenseclube1915.com.br/ Oficiali klubo svetainė]**
* SOCCERWAY
* FLASHSCORE
* Transfermarkt
* Globalsportsarchive
Vilius Gabšys

**Vilius Gabšys** (g. 1979 m. balandžio 26 d. Kaune) – Lietuvos krepšininkas, žaidžiantis Kazachstane, Astanos „Tigers“ klube.

Karjerą pradėjo 1997 m. Kauno LKKI-Atletas komandoje. 2005 m. Vokietijos žvaigždžių dienoje laimėjo tritaškių konkursą. 2004 m. sausio 10 d. mače su Klaipėdos „Neptūnu“ įmetė 10 tritaškių iš keturiolikos (71,4 % taiklumu) ir užfiksavo  naują LKL įmestų tritaškių per vieną mačą rekordą – 10. „TOPO Centras - Atletas“ rungtines laimėjo 108:91. Šis LKL rekordas vis dar nėra pagerintas.

2010 m. lapkričio 5 d. pasirašė sutartį su Mažeikių „Mažeikiais“. 2011 m. sausio 19 d. pasirašė sutartį iki sezono pabaigos su Kazachstano Astanos „Tigers“ klubu.

Nuo 2011 metų rugsėjo žaidžia Britanijos lietuvių krepšinio lygoje (mėgėjų lyga) atstovaudamas „Klevas“ ekipai.

## Pasiekimai
* 2010 m. Austrijos čempionas

## Šaltiniai
Kalvystė

**Kalvystė** – metalinių dirbinių gamyba kalimu ar spaudimu; metalo apdirbimo tradicinis amatas. Senovėje kalvystė neretai apimdavo ir rūdos paiešką, metalo išlydymą. Dabar kalviai suvokiami, kaip žmonės, dirbantys su geležimi ir plienu, bet kalviai neretai dirbdavo ir su kitais metalais – bronza, žalvariu, variu ir kt.

**Kalvis** – žmogus, užsiimantis kalvyste, dažniausiai savo dirbtuvėje – kalvėje.
Specializuoti kalviai vadindavosi kitaip:
* varkalys – dirbantis su variu
* auksakalys – su brangiaisiais metalais (auksu, sidabru)
* ginklakalys – gaminantis šaltuosius metalinius ginklus

## Istorija
Auksas buvo pirmasis metalas, su kuriuo susipažino žmonės, ir pradėjo apdirbinėti. Patys seniausi dirbiniai buvo rasti Egipte. Jie buvo pagaminti prieš 8 tūkstančius metų. Žmonija taip pat naudojo ir grynuoliuose randamą sidabrą, varį bei meteoritinę geležį. Visi šie metalai buvo apdirbinėjami šaltu būdu, naudojant akmens įrankius.

Tikrasis metalo amžius prasidėjo žmonijai išmokus metalus apdirbti termiškai. Patiems seniausiems geležies gaminiams yra apie 4000 metų. Metalų apdirbimas išsivystė įvairiose Žemės rutulio vietovėse nepriklausomai viena nuo kitos. Mažosios Azijos, Indijos bei pietų Europos regionuose metalo rūdų lydymas bei terminis apdorojimas atsirado beveik vienu metu, prieš 3000 metų. Europoje ir Tolimųjų Rytų šalyse metalo amžius atėjo vėliau, po 500 metų.

Kalviai visose šalyse buvo gerbiami žmonės, kai kuriose tautose prilyginami burtininkams. Ir nenuostabu: juk tarsi iš nieko – iš geležies rūdos, purvino, pilko akmens gabalo – sugebėdavo padaryti daug nuostabių daiktų.

Pastebėtina, kad daugelyje pasaulio religijų vieninteliu „dirbančiu“ dievu būdavo „dievas – kalvis“. Pas graikus – Hefaistas, pas romėnus – Vulkanas, slaviškų tautų religijose – Svarogas.

Daugiau kaip prieš 1500 metų Indijos meistrai pagamino 6,5 tonos svorio, 7,3 metro aukščio, 41,6 cm skersmens metalinę koloną, kuri šiuo metu stovi vienoje iš sostinės gatvių. Nustatyta, kad ją sudaro beveik gryna geležis (99,72 %) su nedidelėmis sieros, fosforo priemaišomis.

## Literatūra
* Lietuvos kalviai, 2008: albumas (sud. Jolanta Kopač). – Klemiškė: Lietuvos kalvių sąjunga, 2008. – 250 p.: iliustr. – ISBN 978-9955-924-00-5

## Šaltiniai
SK Pilėnai

**Sporto klubas „Pilėnai“** – buvęs Lietuvos futbolo klubas iš Kauno rajono savivaldybės, veikęs prie Noreikiškių kaime įsikūrusio LŽŪU.

## Sezonai

|}

## Nuorodos
FK Širvinta (Vilkaviškis)

**Vilkaviškio „Širvinta“** – buvęs Lietuvos futbolo klubas iš Vilkaviškio.

## Istorija

Klubas sovietmečiu veikė prie Vilkaviškio siuvimo fabriko ir buvo pagrindinė miesto komanda. Atgavus Nepriklausomybę klubas kasmet ritosi vis žemesnėn lygon, kol 1993 m. iširo.

## Pasiekimai

## Sezonai

|}
|}

## Dubleriai

|}

## Nuorodos
Bahreino herbas

**[[Bahreinas|Bahreino]]** herbas (arabiškai: شعار البحرين‎) – vienas iš Bahreino valstybės, taip pat Bahreino karaliaus simbolių. Buvo sukurtas 1930 m. brito *Charles Belgrave*, tuometinio Bahreino šeicho patarėjo. 

## Aprašas
Raudonas laukas su sidabrine siaura dantyta galva, turinti penkis žemyn nukreiptus dantis. Skydą iš visų pusių gaubia augaliniais motyvais sukarpyta raudona skraistė sidabriniu pamušalu. 

Penki balti skydo galvos dantys simbolizuoja penkias islamo pamatines atramas.
Šešupė Vilkaviškis

**FK Šešupė** gali reikšti:

* FK Vilkaviškis 1996–1997 m.;
* FK Šešupė Čyčkai 2000–2009 m.;
* MFK Šešupė moterų komanda.
Naujoji Rumunijos lėja

**Rumunijos lėja** (ISO 4217 kodas RON; skaičių kodas 946) – valiuta, naudojama Rumunijoje. Padalinta į 100 *banų*. 2005 m. liepos 1 d. Rumunija įvykdė valiutos reformą, pakeisdama senąją lėją (ROL) į naująją (RON). 1 naujoji lėja atitinka 10 000 senųjų. Rumunijos lėjos gaminamos iš polimerų (plastiko).
NK Croatia Sesvete

**NK Croatia Sesvete** – Kroatijos futbolo klubas iš Zagrebo Sesvečių rajono.

## Istorija

## Pasiekimai

## Sezonai

|}

## Išnašos

## Nuorodos
* Oficiali klubo svetainė
FK Vilkaviškis

**Vilkaviškio FK** – buvęs Lietuvos futbolo klubas iš Vilkaviškio.

## Istorija

Klubas įkurtas ankstyvuoju sovietmečiu. 1957 m. pateko į LTSR aukščiausiąją lygą, tačiau joje neišsilaikė ir po sezono iškrito. Po kelerių metų komanda vėl žaidė aukščiausiajame divizione ir jame žaidė keletą sezonų, tačiau 1964 m. galutinai iškrito iš lygos. Komanda veikė prie metalo fabriko. 1993 m. ji pateko į I lygą, bet po sezono iš jos iškrito. 1996 m. komanda pavadinta „Šešupe“, bet 1997 m. rudenį po 9 turų pasitraukė iš II lygos varžybų.

## Pasiekimai

## Sezonai

|}
|}

|}

## Dubleriai

|}

## Nuorodos
CS Gaz Metan Mediaș

**Mediašo „Gaz Metan“** – Rumunijos futbolo klubas iš Mediašo.

## Istorija
Klubo ištakos siekia 1945 m. Kitados rungtyniavo aukščiausioje lygoje.

2021–2022 m. sezone rungtyniavo Liga I (aukščiausioji lyga), tačiau turėjo finansinių problemų. Klubas tapo nemokus, o Rumunijos futbolo federacija skyrė nuobaudas: atimti taškai. Po šių sankcijų klubas nukrito į paskutinę vietą ir buvo perkeltas į žemesnį divizioną.

## Pasiekimai

## Sezonai

|}

## Išnašos

## Nuorodos
* Oficiali klubo svetainė
* Facebook paskyra
* SOCCERWAY
* FLASHSCORE
* Transfermarkt
CS Otopeni

**Otopenio CS** – Rumunijos futbolo klubas iš Otopenio.

## Istorija
Klubas įkurtas 2001 m. 2008–2009 m. sezone rungtyniavo aukščiausioje lygoje, bet joje neįsitvirtino.

Žlugo 2013 m.

## Pasiekimai

## Sezonai

|}

## Išnašos

## Nuorodos
* Globalsportsarchive
Makedonijos denaras

**Denaras** (; ISO 4217 kodas: MKD) – valiuta, naudojama Makedonijoje. Padalinta į 100 denų. Pavadinimas kilęs nuo Senovės Romos piniginio vieneto - *[[Denaras|denarius]]*.

## Istorija
Pirmasis denaras įvestas 1992 m. balandžio 26 d., ir pakeitė 1990 m. Jugoslavijos dinaro versiją pagal nominalą. 1993 m. gegužės 5 d., valiuta buvo reformuota: 1 naujasis denaras tapo lygus 100 senųjų denarų.